Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
26 ม.ค. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง -1.86 จุด (-0.10%) ปิดภาคเช้าที่ 1,817.43 จุด ด้วยมูลค่าการซื้อขาย 42,870.23 ล้านบาท
Most Positive Impact: PTT (+0.57 จุด), KBANK (+0.48 จุด), PTTGC (+0.45 จุด)
Most Negative Impact: BBL (-0.57 จุด), BJC (-0.40 จุด), IVL (-0.39 จุด)
แนวโน้มตลาดบ่าย
วันนี้ SET Index ปรับลงไปทำจุดต่ำสุดของวันที่บริเวณ 1,806 จุดก่อนขึ้นมาปิดที่บริเวณ 1,817 จุด ปรับลดเพียงเล็กน้อยจากเมื่อวานนี้
เงินบาทยังคงแข็งค่าต่อในเช้าวันนี้ 0.15% ล่าสุดอยู่ที่ 31.40 บาทต่ดอลลาร์ หลัง US Dollar Index ยังไม่ฟื้นตัวและยังอยู่ในระดับต่ำกว่า 90 US Dollar Index เหมือนจะฟื้นตัวขึ้นในช่วงแรก หลัง ECB ยังคงยืนยันที่จะใช้นโยบายการเงินผ่อนคลายต่อไป โดยย้ำว่าจะคงอัตราดอกเบี้ยในระดับต่ำต่อไปอีกนาน และมีโอกาสน้อยมากที่จะขึ้นดอกเบี้ยในปีนี้
อย่างไรก็ตามสกุลยูโรอ่อนค่าได้ไม่นานก็พลิกมาแข็งค่าอีก (ดึงให้ดอลลาร์อ่อนลง) สะท้อนว่าตลาดไม่ได้ให้ความสำคัญต่อการ ปธน.ทรัมป์ออกมาพูดสนับสนุนการแข็งค่าของดอลลาร์ และตลาดยังคงเชื่อว่า ECB จะยุติ QE ในเดือน ก.ย. นี้ตามแผนเดิม
การแข็งค่าของเงินบาททำให้ยังคงคงต้องหลีกเลี่ยงและรอกลุ่มชิ้นส่วนอิเล็กทรอนิกส์ต่อไป โดย KS Research มอง SET Index ในช่วงบ่ายคาดว่าจะมีการฟื้นตัวตามการทำ Cover Short หลังตลาดลงรับข่าวเลื่อนเลือกตั้งไปมากแล้ว มองเป็นจังหวะในการเข้าซื้อหุ้น Big Cap ที่อิงกับการขยายตัวเศรษฐกิจโลก เศรษฐกิจในประเทศ หรือเป็นหุ้นที่จะมีผลประกอบการโดดเด่นในงวด 4Q60 และดีต่อเนื่องปี 2561 รวมไปถึงเป็นหุ้นที่จ่ายปันผลสูง เช่น ธนาคาร BBL TISCO พลังงาน PTTEP ปิโตรเคมี SCC PTTGC IVL อสังหาฯ SC SPALI ORI ค้าปลีก CPALL ROBINS รับเหมา STEC CK
หุ้นแนะนำ PTTEP MTLS TVO
Alternative Trading:
SET50 Futures : S50H18 สถานะ Long ที่ 1,179 จุด ถูกปิดตัดขาดทุนไปที่ 1,175 จุด ให้เปิดสถานะ Long รอบใหม่ที่ 1,178 จุด เพื่อทำกำไรที่ 1,190 จุด และตัดขาดทุนที่ 1,174 จุด